**Formål**

Denne prosedyren gjelder for utvikling av utdanninger innenfor ikke-akkreditert fagområde ved Fagskolen Vestfold og Telemark (FVT), der hvor NOKUT har ansvar for å akkreditere utdanningen. Formålet med akkrediteringsordningen er å sikre at fagskolestudenter får en tilfredsstillende utdanning og vilkår, og at samfunnet kan ha tillit til kvaliteten i høyere yrkesfaglig utdanning.

NOKUT vurder om fagskolen har tilfredsstillende styringsordning, reglement og system for kvalitetssikring, i tillegg til å vurdere selve fagskoleutdanningen.

Prosedyren beskriver hva som må gjøres når FVT skal søke om akkreditering av en fagskoleutdanning og akkrediteringsprosessen.

**Hjemmel**

Lov om høyere yrkesfaglig utdanning (fagskoleloven)

Forskrift om høyere yrkesfaglig utdanning (fagskoleforskriften)

Forskrift om akkreditering av og tilsyn med høyere yrkesfaglig utdanning (fagskoletilsynsforskriften)

Forskrift om kvalitetssikring og kvalitetsutvikling i høyere utdanning og

fagskoleutdanning

Forskrift om Nasjonalt kvalifikasjonsrammeverk

**Ansvar**

Styret

Rektor

Avdelingsleder med ansvar for fagområdet

**Målgruppe**

Styret

Rektor

Avdelingsledere

Utviklingsleder

Kvalitetsleder

**Beskrivelse**

Prosedyren består av 7 trinn som beskriver prosessen frem mot å søke om akkreditering av utdanning. Søknaden leveres gjennom NOKUTs søknadsportal.

Prosessen består av følgende trinn:

1. Vurdering av forutsetninger
2. Ledergruppens vurdering
3. Styrets vedtak om utvikling av nytt studie
4. Utarbeide studieplan
5. Referansegruppe/fagråds vurdering
6. Styrets vedtak om igangsetting av akkrediteringsprosess
7. Akkrediteringsprosessen

Initiativ til utvikling av nye studietilbud kan komme fra følgende interessenter:

* Fagskolestyret
* Private og offentlige oppdragsgivere
* Fagråd innen fagområdet
* Fagmiljøet / lærere
* Ledelsen ved skolen
* Departement / offentlige myndigheter

**Trinn 1. Vurdering av forutsetninger**

Det etableres en arbeidsgruppe som skal vurdere behov og faglig innhold.

Gruppen skal bestå av minimum tre personer fra følgende funksjoner:

* avdelingsleder med ansvar for fagområdet
* faglærer innen fagområdet
* utviklingsleder ved fagskolen
* representant fra yrkesfeltet
* student innen fagområdet

Arbeidsgruppa skal undersøke og utarbeide en rapport/risikovurdering (skjema F715A-01) som skal omhandle følgende temaer og vurderinger:

**Bærekraft og etterspørsel i markedet**

* Fagskolen Vestfold og Telemarks samarbeidspartneres behov for hovedrevisjon eller ny utdanning innen fagområdet. Samarbeidspartnere forstås her som medlemmer av fagråd for eksisterende utdanninger, arbeidsgiver- og arbeidstakerorganisasjoner, virksomheter og bransjeforeninger
* om samfunnsutviklingen både fra et kortsiktig (ett år) og et mer langsiktig perspektiv (fem år) tilsier fortsatt behov for den kompetansen ny utdanning gir
* hvilke usikkerhetsmomenter finnes når det gjelder i fremtidige behov for nyetableringen?
* hvilket nivå og omfang anbefales ut fra ovenstående vurderinger?

**Arbeidsplasser etter endt utdanning**

* om ny utdanning gir kompetanse som er direkte nyttbar i offentlig eller privat næringsliv uten ytterligere kompetansetiltak
* behov for sertifikater, godkjenninger eller autorisasjoner for utdanningen
* om sluttkompetansen i ny utdanning kommer i konflikt med beskyttede yrkestitler
* hvor stor andel av studentene en kan anta vil være i relevant arbeid innen tre måneder etter avsluttet utdanning

**Finansiering**

* beregninger og planer for hvordan det reviderte nye studietilbudet skal finansieres fram til ny utdanning er etablert
* muligheter for tilleggsfinansiering fra eksterne interessenter
* budsjett for etablerings- og driftsfasen

**Nødvendig kompetanse innen fagfeltet**

* om Fagskolen Vestfold og Telemark kan dekke de behov for kompetanse som ny utdanning krever ut over det som fagskolens fagmiljø allerede dekker. Vurderingene skal gjøres både fra et kortsiktig (ett år) og et mer langsiktig perspektiv (fem år).
* Utarbeide kravspesifikasjon til fagmiljøet, som skal legges ved evt. søknad til NOKUT.

**Trinn 2. Ledergruppens vurdering**

Rapporten/risikovurderingen fra arbeidsgruppen legges frem for ledergruppen. Ledergruppen tar stilling til om forslaget skal fremlegges for styret.

**Trinn 3. Styrets vedtak**

På bakgrunn av arbeidsgruppas rapport og ledergruppens anbefaling vedtar styret om ny utdanning skal utvikles. Hvis styret anbefaler et nytt studietilbud, følges trinn 4.

**Trinn 4. Utarbeide studieplan**

Arbeidet organiseres som et formelt prosjekt.

Arbeidsgruppens mandat er å utarbeide studieplanen og søke om akkreditering av utdanningen.

Studieplanen skal omfatte:

* + bakgrunn for fagskoleutdanningen
	+ opptakskrav
	+ faginnhold og struktur
	+ overordnede læringsutbyttebeskrivelser
	+ undervisningsformer
	+ læringsformer
	+ vurderingsformer
	+ vurderingskriterier

**Følgende roller og ansvar inngår:**

**Prosjekteier og styringsgruppe**: Styret ved FVT. Styret kan når som helst vedta at utviklingsarbeidet skal avsluttes.

**Prosjektansvarlig**: Rektor, rapporterer til prosjekteier.

**Prosjektleder**: Utpekes av rektor. Prosjektleder samarbeider med utviklingsleder/avdelingsleder for utdanningsområdet, og har ansvar for prosjektgruppen. Rapporterer prosjektplan, statusrapporter og eventuell dokumentasjon til prosjektansvarlig.

**Prosjektgruppe**: Skal være sammensatt av interne og eksterne personer med nødvendig kunnskap til fagfeltet. Denne skal bestå av minst fem personer:

* Prosjektleder
* Utviklingsleder
* Avdelingsleder eller lærer ved FVT med god kunnskap om fordypningsområde utpekt av avdelingsleder
* Ekstern fagperson innen fordypningsområde
* Fagforeningsrepresentant og/eller bransjeforening
* For helsefag kan representant for brukerorganisasjoner inviteres til deltagelse.
* Offentlige organer som har ansvar innen fordypningsområdet skal også inviteres til deltagelse.

**Trinn 5. Referansegruppe/fagråd vurderer faglig innhold, nivå, dybde og bredde**

En referansegruppe/fagråd skal oppnevnes, som skal være i dialog med prosjektgruppen for å sikre riktig faglige innhold og nivå. Det avholdes minst to møter mellom referansegruppen/fagråd og prosjektgruppen. Referansegruppen/fagråd skal bestå av minst tre personer:

* Ekstern fagperson innen fordypningsområde
* Fagforeningsrepresentant og/eller bransjeforening
* Tidligere student innen fordypningsområdet
* Representant fra offentlig organer som har ansvar innen fordypningsområdet

**Trinn 6. Styret vedtar om det skal søkes om NOKUTs godkjenning**

Styret vurderer studieplan og ev. anbefaler igangsatt akkrediteringsprosess.

**Bekreftelsesbrev fra fagskolens styre**

Fagskolestyre utarbeider bekreftelsesbrev, som skal vedlegges søknadsskjemaet til NOKUT. Bekreftelsen må

* bekrefte at styret står bak den innsendte søknaden
* bekrefte at fagskolen vil oppfylle det gjeldende regelverket for akkrediterte fagskoleutdanninger når utdanningen er i drift
* være datert
* være signert av styrets leder

**Beskjed om søknad til NOKUT**

Det bør gis beskjed om søknad til NOKUT på forhånd helst én måned før søknadsfristen utgår (søknadsfrist se [NOKUTs hjemmeside](https://www.nokut.no/fagskule--hogare-yrkesfagleg-utdanning/nokuts-soknadsportal/)). Det skal fylles ut et eget skjema «Skjema for beskjed om fagskolesøknad til NOKUT», som er tilgjengelig på [NOKUTs hjemmeside](https://www.nokut.no/fagskule--hogare-yrkesfagleg-utdanning/beskjed-om-fagskulesoknader/).

**Trinn 7. Akkrediteringsprosess**

Akkrediteringsprosessen foregår slik:

1. Søknad utarbeides ([følg NOKUTs veileder](https://www.nokut.no/fagskule--hogare-yrkesfagleg-utdanning/veileder/))
2. Søknad [leveres via NOKUTs søknadsportal](https://www.nokut.no/fagskule--hogare-yrkesfagleg-utdanning/nokuts-soknadsportal/)
3. Søknad behandles av NOKUT
4. Vedtak om enten akkreditering eller avslag

Prosjektansvarlig utpeker ansvarlig for utarbeidelse av akkrediteringssøknad frem til endelig akkreditering i samarbeid med prosjektgruppen. Arbeidet med akkreditering kan eventuelt startes tidligere i prosessen dersom det er hensiktsmessig.

Kryssreferanser

|  |  |
| --- | --- |
| [D00058](https://fagskolenvt-public.dkhosting.no/docs/pub/dok00058.htm) | [F422 Kvalitetsmanual for FVT](https://fagskolenvt-public.dkhosting.no/docs/pub/dok00058.htm)  |
| [D00168](https://fagskolenvt-public.dkhosting.no/docs/pub/dok00168.htm) | [F715A-01 Rapportmal Vurdering av forutsetninger i akkrediteringsprosessen (Trinn 1)](https://fagskolenvt-public.dkhosting.no/docs/pub/dok00168.htm) |

Eksterne referanser

|  |
| --- |
|   |